text: फिल्म का डायरेक्शन इम्तियाज़ अली के भाई साजिद अली ने किया है. इम्तियाज़ अली फिल्म के क्रिएटिव प्रोड्यूसर हैं. लेकिन फिल्म में आपको इम्तियाज़ वाला फील बीच-बीच में आता रहेगा. जिस तरह म्यूज़िक का फिल्म में इस्तेमाल है और जैसे कश्मीर की लोकेशन्स को शूट किया गया है रॉकस्टार याद आने लगती है. क़ैस के किरदार में जिस तरह की दीवानगी अविनाश ने दिखाई है वो कुछ-कुछ रॉकस्टार के जॉर्डन जैसा महसूस कराता है. अगर आपको रोमांटिक फिल्में पसंद हैं तो एक बार फिल्म देखी जा सकती है. फिल्म के म्यूज़िक को पहले से ही लोग पसंद कर रहे हैं. गाने भी ठीक लिखे गए हैं.